Publication: Magyar Közlöny
Issue: MK-1998-14 (Year: 1998, Number: 14)
Era: 1990-2004
Section: nélkül illeti meg az államot [26/1993. (IV. 29.) AB határozat, ABH 196, 199, 200.]. Az Alkotmánybíróság egyik korábbi határozatában hangsúlyozta, hogy a szociális ellátások törvényi megváltoztatásának alkotmányossági ismérvei részben függetlenek attól a kérdéstől, hogy az Alkotmány 70/E. § alapján milyen szolgáltatások illetnék meg a
Paragraph Index: 637

nélkül illeti meg az államot [26/1993. (IV. 29.) AB határozat, ABH 196, 199, 200.]. Az Alkotmánybíróság egyik korábbi határozatában hangsúlyozta, hogy a szociális ellátások törvényi megváltoztatásának alkotmányossági ismérvei részben függetlenek attól a kérdéstől, hogy az Alkotmány 70/E. § alapján milyen szolgáltatások illetnék meg a jogosultakat. Annak elbírálásánál, hogy a ténylegesen élvezett szolgáltatásokból mit és hogyan lehet alkotmányosan megvonni, a szociális jogok annyiban játszanak szerepet, hogy az elvonások folytán a szociális ellátás mértéke egészében nem csökkenhet a 70/E. § szerint megkövetelhető minimális szint alá. Az egyes változtatások alkotmányossága azonban függ attól is, hogy nem ütköznek-e más alkotmányos elvekbe és jogokba, így nem ellentétesek-e a jogbiztonság elvével, a hátrányos megkülönböztetés tilalmával, illetve — ha biztosítási elemet is tartalmazó szolgáltatásról van szó — a tulajdon védelmével. Ezért az államot, a jogalkotót megillető — a változtatásokra vonatkozó — jogosítványok csak a jogállamiság igen szoros korlátai között gyakorolhatók alkotmányosan [43/1995. (VI. 30.) AB határozat, ABH 1995. 192.]. Önmagában az új megállapítású özvegyi nyugdíjaknak a korábbi megállapítású özvegyi nyugdíjakhoz mérten alacsony összege — figyelemmel arra, hogy a megélhetést a létminimum szintjén új szociális ellátás, az időskorúak járadéka biztosítja — nem eredményezi a szociális biztonság alkotmánybeli szabályának sérülését. Az özvegy megélhetésének forrása a társadalombiztosítás által folyósított özvegyi nyugdíja, és amennyiben ennek összege nem éri el a mindenkori öregségi nyugdíj legkisebb összegének 95%-át, akkor egy további pénzellátás, amely az özvegyi nyugdíjat az öregségi nyugdíjminimum összegéig kiegészíti. Ez az időskorúak járadéka. Az özvegyi nyugdíj mértéke megváltoztatásának alkotmányossága attól is függ, hogy az nem ellentétes-e a jogbiztonság elvével, a hátrányos megkülönböztetés tilalmával, és mivel biztosítási elemet is tartalmazó szolgáltatásról van szó, a tulajdon védelmével. A tulajdon védelmével összefüggésben az is alkotmányos követelmény,

Source: https://magyarkozlony.hu/hivatalos-lapok/45953307aac2a12cf2b8b3b9730082bfb1500540/dokumentumok/c738410ee23c6a51c2c25cb1979be48422a16d0e/letoltes